Forbrugerrådet Tænk anmelder Apple og firmaets forhandlere til ombudsmanden for at blæse på klar dom

SENEST: Nu har Apple ændret sin politik

Tre måneder efter Apple blev dømt for groft at overtræde købeloven, fortsætter firmaet sin ulovlige praksis.

Dommen fastslog klart, at Apple ikke - som man i årevis har gjort - må udlevere telefoner og andre gadgets bygget af brugte dele, når kunderne efter en reklamation har krav på en fabriksny model.

DOKUMENTATION: Se klagen her

Men hverken Apple eller flere af firmaets største forhandlere har i dag ændret den politik. Og det fik onsdag Forbrugerrådet Tænk til at melde firmaet til Forbrugerombudsmanden:

- Der skal udleveres en fabriksny telefon, hvis man bruger sin reklamationsret efter loven.

- Det burde være meget let for Apple - der trods alt lever af at producere telefoner - at gøre det, siger Anja Philip, formand for Forbrugerrådet Tænk, til Ekstra Bladet.

- Jeg har derfor virkeligt svært ved at se, hvorfor det skal tage dem måneder at følge den klare dom.

Se også: Apple dømt for det - men Microsoft og Sony bytter også til brugt

Sagen kort Ifølge købeloven skal private kunder have et fabriksnyt produkt, hvis deres oprindelige køb går i stykker inden for de første 24 måneder, og det ikke kan repareres. Alternativt kan de få pengene tilbage. I december 2016 blev Apple efter en årelang sag dømt til at følge loven. Firmaet havde anlagt sagen i et forsøg på at få kunden David Lysgaard dømt til at acceptere en iPhone med brugte dele i, men tabte altså. Indtil nu har Apple og flere af firmaets største forhandlere trods dommen fortsat den ulovlige praksis. Vis mere Luk

Apple har i årevis haft en ulovlig praksis, hvor kunderne fik udleveret telefoner med brugte dele i erstatning for en ny. Foto: Kiichiro Sato/AP

Se også: Tjek det med småt: Forsikring giver dig brugt mobil i bytte

Gemmer sig bag Apple

Allerede i begyndelsen af januar kunne Ekstra Bladet ellers fortælle, at Apple kort efter dommen orienterede sine forhandlere om, at den amerikanske gigant ville lave praksis om. Siden er der bare intet sket.

Både Ekstra Bladet og Forbrugerrådet Tænk har modtaget dokumentation for, hvordan kunder hos blandt andet Teleselskabet 3 og Telenor ulovligt bliver afvist, når de kræver deres ret:

- Det er ret beskæmmende, at købeloven først ikke er blevet overholdt af Apple og fortsat ikke bliver det efter dommen.

- Hvad tænker du om, at forhandlerne henviser til Apple og siger, at de er nødt til at vente på Apple, før de kan hjælpe kunderne?

- Det går jo heller ikke. Loven er gang på gang blevet slået fast.

- Så at forhandlerne har gang i en proces med Apple, er ikke noget, der skal berøre forbrugerne, mener Anja Philip.

Se også: Nu bøjer Apple sig: Tjek om du har krav på ny iPhone

Så sent som i sidste måned fik kunder hos Telenor dette afvisende svar. I dag siger firmaet, at beskeden er 'en fejl'. Skærmdump fra Facebook

Teleselskab: Vi venter på Apple Da klagen over Apple onsdag landede hos Forbrugerombudsmanden, blev blandt andet Teleselskabet 3 og Telenor fremhævet som forhandlere, der ikke overholder loven. Telenor har på sin Facebook-side klart svaret kunderne, at man ikke vil ændre sin politik. Og 3 har i flere tilfælde skriftligt svaret kunderne, at de ikke kan få hjælp, før Apple har besluttet noget: - Vi er nødt til at vente på, at Apple helt konkret beskriver, hvordan vi kan se på mobilen, at denne er en re-manufactured enhed (telefon med brugte dele, red.), forklarer pressechefen hos 3, Rikke Juul Jensen, til Ekstra Bladet. - Hvorfor følger 3 ikke bare dommen og loven, der meget klart siger, at forbrugerne - under visse betingelser - skal have udleveret en fabriksny enhed? - Vi er fortsat i tæt dialog med Apple om at sætte en proces op, som sikrer, at kunderne fremover får ombyttet til fabriksnye enheder. - Det er vores forventning, at denne proces meget snart er på plads. Vi skal være de første til at ønske dette ude af verden, så kunderne kan få det, de har krav på. Rikke Juul Jensen oplyser, at 60 kunder lige nu står på en venteliste hos 3 til ombytning af deres telefon. Og dem, hvor telefonen ikke virker længere, har fået ombyttet til en ny. Det er ifølge 3 planen, at kunder, der også tidligere har haft krav på en fabriksny telefon, men ikke fået det, vil få en ny udleveret. Det gælder alle kunder i tidsperioden fra 24 måneder før dommen sidste år og frem til nu. Telenor: Gav forkert besked på Facebook

Hos Telenor beklager pressechef Anne Faigh Rydell, at firmaet på sin Facebook-side gav kunderne et afvisende svar. Det var nemlig forkert: - Hvis der er Telenor-medarbejdere, som har informeret vores kunder om en anden praksis, er der desværre tale om en fejl fra vores side. - Vi opfordrer naturligvis kunderne til at tage kontakt med os igen, så vi kan se på deres sag, siger pressechefen og understreger, at det er firmaets politik, at kunder, der har ret til en fabriksny telefon, også får det. Vis mere Luk

Er Apple så store, at firmaet og dets øverste chef Tim Cook er hævet over loven? Indtil videre har svaret været ja, viser en dansk sag. Foto: AP

Sagen skal op i EU

Apple har ikke ønsket at kommentere sagen, men kort efter klagen blev afleveret til ombudsmanden modtog Forbrugerrådet Tænk pludselig en mail. Her skriver firmaet, at man snart vil ændre sin politik. Alligevel fastholder rådet sin klage:

- Der er jo intet sket, så Forbrugerombudsmanden bør indskærpe over for Apple, at de naturligvis skal følge loven.

- Men sagen er også principiel, fordi firmaet er en stor spiller på markedet, som muligvis misbruger deres stilling, vurderer Anja Philip.

- Da reklamationsretten er beskrevet i et EU-direktiv, er det oplagt, at Forbrugerombudsmanden også tager fat i sine øvrige kolleger i EU-landene og diskuterer problemstillingen med dem.

Anja Philip opfordrer forbrugere, der er blevet snydt, til at tippe Forbrugerrådet Tænk om det via dette link.

Det skrev Apple onsdag til Forbrugerrådet Tænk Dear Mr Steenstrup,



We confirm receipt of your complaint to the ombudsman below and your email of 15 March.



We are currently finalising a new service process in Denmark which we have been working on since the court ruling. We will be in a position to communicate this new process to our service partners by the end of next week.



We would like to update you fully on the new process and kindly ask for you to allow us until the end of next week to provide further details.



Please let us know if you would like to have a call in the meantime. We would be happy to organise this.



Kind regards,



Nicola Rossmeier





Nicola Rossmeier

Senior Legal Counsel EMEIA

____________________________________________

Apple Gmb Vis mere Luk

Apple tabte: Må ikke give dig en brugt telefon

SENEST: Nu har Apple ændret sin politik

Du kan læse de tidligere artikler i sagen herunder:

Apple tabte: Må ikke give dig en brugt telefon

I dag falder dommen: Må Apple give dig en brugt iPhone i bytte?

Se også: Davids kamp mod Apple: Sagde nej til 'brugt' iPhone - så blev han sagsøgt

Apple trækker kunde i retten i dag - utænkeligt at de vinder

David i retten: Apple fortalte aldrig om den 'brugte' telefon

Apple erkender i retten: Du får aldrig ny iPhone som byttetelefon

Apple-advokat om genbrugte iPhones: - Det står jo i garantien

Huawei, LG og Sony efter Apple-sag: - Vi bytter altid til nye telefoner

Flere 'brugte' telefoner fra Apple: Nu kan du også købe dem

Digitalt selvforsvar: Klag og få ret når elektronikken svigter